હિંદુ વારસા અધિનિયમની કલમ-૮ મુજબ હિંદુ પુરુષની મિલકતોનું સંક્રમણ મૃતકના કાનૂની વારસો ઉપર થવું જરૂરી છે, કારણ કે પ્રતિવાદીઓએ કુદરતી વારસાઇને નાબૂદ કરવા માટે વસિયતી વ્યવહારનો દાવો કર્યો હતો, તેથી વસિયત અંગે પક્ષનિવેદન કરવાનું અને તેને પોતાની તરફેણમાં સાબિત કરવાનું પ્રતિવાદીઓને શિરે હતું, કારણ કે પ્રતિવાદીઓએ વસિયત સાબિત કરવા માટે કોઇ પુરાવા રજૂ કર્યા નથી, તેથી એવું અનુમાન કરવું જોઇશે કે મજકૂર કરતારા દ્વારા પ્રતિવાદીઓની તરફેણમાં કોઈ વસિયત જ કરવામાં આવી નહોતી.